นาสตร็อนด์

ในเทวตำนานนอร์ส นาสตร็อนด์ (Náströnd) มีความหมายว่า หาดซากศพ คือดินแดนซึ่งตั้งอยู่ในส่วนที่มืดมิดที่สุดของโลกบาดาล และเป็นที่ตั้งประตูทางเข้าออกโลกบาดาลที่มีขนาดใหญ่และสำคัญที่สุด

ตามบทกวี Völuspá ระบุว่าสถานที่นี้อยู่พ้นจากแสงตะวัน มีประตูเข้าออกที่หันไปทางทิศเหนือเพื่อรับลมหนาวที่เยือกเย็นที่สุด ดินแดนแห่งนี้เป็นที่ลงทัณฑ์สำหรับวิญญาณของผู้ที่ผิดคำสัตย์สาบาน ฆาตกร และผู้ผิดประเวณี โดยมีนีดฮ็อกเกอร์ (Níðhǫggr) คอยกัดกินซากศพของผู้กระทำผิดควบคู่ไปกับการทำลายรากของอึกก์ดราซิลล์ (Yggdrasill)Byock, J. L. (1990). The Saga of the Volsungs. University of California Press. ภายในโถงโอฬารจะมีผนังและหลังคาที่ถักทอขึ้นจากงูพิษนับหมื่นตัว ซึ่งพ่นพิษร้ายลงมาจนกลายเป็นแม่น้ำให้เหล่าวิญญาณคนบาปต้องเดินลุยอย่างทุกข์ทรมานSturluson, S. (2005). The Prose Edda (Trans. Jesse Byock). Penguin Classics.

ในเชิงโครงสร้างจักรวาล เมื่อพิจารณาเนื้อหาในร้อยกรองเอ็ดดาที่ระบุว่า เมื่อถึงเหตุการณ์รักนาร็อก (Ragnarǫk) พวกนีดฮ็อกเกอร์จะบินมาจากนิดอาวิย็อลล์ (Niðafjǫll) ซึ่งตั้งอยู่ทิศเหนือสุดของโลกบาดาล พร้อมกับศพคนโฉดที่ติดอยู่ใต้ปีก จึงสันนิษฐานได้อย่างค่อนข้างแน่ชัดว่า นิดอาวิย็อลล์และนาสตร็อนด์อยู่ใกล้เคียงกันในโลกบาดาล และประตูนาสตร็อนด์น่าจะเป็นช่องทางหลักในการบินขึ้นไปยังโลกบนดินCrawford, J. (2015). The Poetic Edda: Stories of the Norse Gods and Heroes. Hackett Publishing.

อ้างอิง

หมวดหมู่:ประมวลเรื่องปรัมปรานอร์ส